Държавен вестник, бр. 49, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  49
4. предлага на министъра на земеделието и 
храните за утвърждаване областните планове 
за развитие на горските територии; 
5. представя на министъра на земеделието 
и храните ежегоден доклад за дейността на 
агенцията;
6. създава и закрива отдели и сектори 
в дирекциите и утвърждава длъжностното 
разписание на агенцията;
7. утвърждава числеността, длъжностните 
разписания и средствата за работна заплата 
на регионалните дирекции по горите и на 
специализираните териториални звена на 
агенцията;
8. издава актове за възникване, изменяне и 
прекратяване на служебните правоотношения 
и сключва, изменя и прекратява трудовите 
договори със служителите в агенцията и с 
ръководителите на регионалните дирекции по 
горите и на специализираните териториални 
звена на агенцията;
9. управлява и разпределя средствата от 
бюджета;
10. утвърждава бюджетните сметки на 
регионалните дирекции по горите и на специ­
ализираните териториални звена на агенцията;
11. управлява имуществото на агенцията;
12. организира дейността по провеждането 
и възлагането на процедурите по Закона за 
обществените поръчки в рамките на своята 
компетентност;
13. издава Инструкция за деловодната 
дейност и документооборота в агенцията;
14. командирова в страната служителите от 
агенцията и ръководителите на регионалните 
дирекции по горите и на специализираните 
териториални звена, а в чужбина – всички 
служители от агенцията, от регионалните 
дирекции по горите и от специализирани 
териториални звена;
15. обявява списъка на информацията, 
подлежаща на класификация като служебна 
тайна в съответствие със Закона за защита 
на класифицираната информация;
16. създава експертни работни групи за 
изготвяне на проекти на актове или за пред­
лагане решения на конкретни въпроси;
17. предлага на министъра на земедели­
ето и храните сключване на международни 
договори и участие в международни орга­
низации в областта на горското и ловното 
стопанство;
18. участва в разработването и прилагането 
на двустранни и многостранни споразуме­
ния за икономическо и научно-техническо 
сътрудничество;
19. сключва браншов колективен трудов 
договор и договор със синдикалната органи­
зация на държавните служители в агенцията;
20. в законоустановените случаи със за­
повед делегира правомощия на длъжностни 
лица от агенцията, на ръководителите на 
регионалните дирекции по горите и на спе­
циализираните териториални звена;
21. утвърждава средства за допълнително 
възнаграждение на служителите в агенцията, 
в регионалните дирекции по горите и в специ­
ализирани териториални звена на агенцията 
от икономии на средства за работна заплата;
22. осъществява правомощия по отмене­
ния Закон за горите (ДВ, бр. 19 от 2011 г.) по 
подадените до влизането в сила на Закона за 
горите заявления за:
а) предварително съгласуване за изключ­
ване на гори и земи от горския фонд;
б) изключване на гори и земи от горския 
фонд;
в) учредяване право на ползване и серви­
тути върху горите и земите от горския фонд;
г) параграф 123 от преходните и заключи­
телните разпоредби на Закона за изменение 
и допълнение на отменения Закон за горите 
(обн., ДВ, бр. 16 от 2003 г.; изм., бр. 29 и 34 
от 2006 г.); 
23. изпълнява други функции, определени 
със закон или с акт на Министерския съвет 
или с акт на министъра на земеделието и 
храните.
(2) При отсъствие на изпълнителния дирек­
тор функциите му се изпълняват от заместник 
изпълнителния директор или от длъжностно 
лице, определено със заповед. 
Г л а в а  т р е т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТАТА НА АГЕНЦИЯТА
Раздел I
Общи положения
Чл. 6. (1) Агенцията е структурирана в звено 
„Вътрешен одит“, служител по сигурност-
та на информацията, финансов контрольор, 
две дирекции на общата администрация и 
четири дирекции на специализираната ад­
министрация.
(2) Разпределението на числеността на пер­
сонала в агенцията е посочено в приложението.
Раздел II
Главен секретар
Чл. 7. Главният секретар:
1. осъществява административното ръ­
ководство в изпълнение на законните раз­
пореждания на изпълнителния директор на 
агенцията;
2. отговаря за подготовката и съгласува­
нето на актовете за възникване, изменяне 
и прекратяване на служебните и трудовите 
правоотношения;